OpenLLM-France/wikimedia huggingface dataset:
# Landetar zezenketa

Landetar zezenketa (frantsesez: course landaise) zezen plaza biribiletan egiten duten tauromakia mota da, odol isurketa ez duena. Zezenak baino behiak, Landetako behiak hain zuzen ere, erabiltzen dituzte, adar handiak eta 2 eta 14 urte artean dituztenak. Zezen suhar hauek Landetan haziak dira, batez ere Akize eta Aire-sur-l'Adour inguruan. Gaskoinian ikuskizun tradizionala da, urtero 600 ekitaldi baino gehiago dituena.
Toreatzaileak bi motakoak dira:
* Errekortariak (okzitanieraz: escartur), errekorteak egiten dituztenak.
* Saltokariak (okzitanieraz: coursayre), behiaren gainean jauziak egiten dituztenak.
Landetan ez ezik, Gersko mendebaldean, Pirinio Atlantikoetako Garlin udalerrian, Girondako Captieux udalerrian eta Pirinio Garaietako Maubourguet eta Castelnau-Rivière-Basse udalerrietan ere zezenketa mota hau egiteko plazak daude..

## Erreferentziak

* ↑ www.courselandaise.org
* ↑ Sportvox

## Kanpo estekak

* Datuak: Q830090
* Multimedia: Course landaise / Q830090
# Landetxo Goikoa baserria

Landetxo Goikoa Mungiako Landetxo auzoan dagoen baserria da. 1510. urtean eraiki omen zuten lehen aldiz. 1996ko uztailaren 9an, Eusko Jaurlaritzak monumentu izendatu zuen, Sailkatutako Kultura Ondasuna.
Egun Izenaduba izeneko parke-tematikoaren barnean dago, non Olentzeroren etxearena egiten du.

## Ezaugarriak

Landetxo Goikoa baserria Euskal Herrian gelditzen diren landa-etxe zaharrenetariko bat da.
Seguruenik XVI. mendean eraiki zen eta baserri gotiko-­errenazentisten artean sailka daiteke.
Eraikinak oinplano laukizuzen luzanga du. Teilatuari dagokionez, bi isuraldekoa da eta gailurra fatxada nagusiarekiko perpendikularra da. Altueran bi solairu eta ganbara ditu.
Fatxada nagusia hiru modulok osatzen dute. Alboetako biak, erdikoa baino aurreratuagoak, harri-hormaz eginda daude, silarrizko eskantzuekin. Beheko solairuan jatorrizkoa ez den bao bana dute, dintelduna, eta goikoetan bao ojibal geminatuak, silarri monolitikoetan landutako kiribil bikoizdunak.
Erdiko gorputzean karrerapea dago, dinteltzat habe handi bat duena. Kontserbatu egin dira zurezko piezez egindako bastidorea, irudi geometrikoz hornitua, eta goiko solairuaren itxidura osatzen zuten zenbait ohol eta arkutxo. Itxidura berezi hori hiru erregistrotan antolatutako zurezko pantaila batek osatzen zuen, lama eta ohol arremetuez osatua.
Aldenik alden suhesi sendo bat dago eta eraikinaren sekzio lodiko haritzezko zutabez osatutako jatorrizko egituraren zati batzuk kontserbatzen dira. Halaber, lehenengo solairuan ohol arremetuz osatutako panelak gordetzen dira.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* Datuak: Q8341972
* Multimedia: Landetxo Goikoa baserria / Q8341972
# Landeyrat

Landeyrat (frantsesez eta ofizialki: Landeyrat) Okzitaniako udalerri bat da. Administratiboki Frantziako Cantal departamenduan dago, Auvernia-Rodano-Alpeak eskualdean. 2013an 101 biztanle zituen.

## Demografia
### Biztanleria

2007an Landeyrat udalerrian erroldatutako biztanleak 109 ziren. Familiak 40 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 69 etxebizitza zeuden, 44 familiaren etxebizitza nagusia ziren, 21 bigarren erresidentzia ziren eta 4 hutsik zeuden. 65 etxeak ziren eta 3 apartamentuak ziren. 44 etxebizitza nagusietatik 34 bere jabearen bizilekua ziren, 9 alokairuan okupaturik zeuden eta 1 doan lagata zegoen; 1ek gela bat zuen, 2 etxek bi zituzten, 6 etxek hiru zituzten, 7 etxek lau zituzten eta 28 etxek bost zituzten. 26 etxek euren parking plaza propioa zuten azpian. 14 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Landeyrat udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 4 | 75-79 | 4 |
| 4 | 70-74 | 8 |
| 0 | 65-69 | 8 |
| 0 | 60-64 | 4 |
| 4 | 55-59 | 0 |
| 4 | 50-54 | 0 |
| 8 | 45-49 | 4 |
| 4 | 40-44 | 4 |
| 8 | 35-39 | 4 |
| 4 | 30-34 | 4 |
| 4 | 25-29 | 0 |
| 0 | 20-24 | 0 |
| 4 | 15-19 | 4 |
| 0 | 10-14 | 8 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 70 ziren, horien artean 53 aktiboak ziren eta 17 inaktiboak ziren. 53 pertsona aktiboetatik 52 lanean zeuden (33 gizon eta 19 emakume) eta 1 langabezian (1 gizon). 17 pertsona inaktiboetatik 9 erretiraturik zeuden, 3 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 5 komertzioetatik, 1 erauzte enpresa zen, 1 ibilgailuen saltze eta konpontze enpresa zen, 1 ostalaritza eta jatetxe enpresa zen eta 2 «beste zerbitzu jarduera batzuk» multzoan sailkatutako enpresak ziren.
2000. urtean Landeyrat udalerrian 16 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q805444
* Multimedia: Landeyrat / Q805444
# Landete

Landete Cuencako udalerria da, Serranía de Cuenca eskualdean dagoena.
2009ko urtarrilaren 1eko erroldaren arabera 1.374 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q426387
* Multimedia: Landete / Q426387
# Landetako entsalada

Landetako entsalada (frantsesez: salade landaise edo assiette landaise) Landetako janari tipikoa da. Ahatearen produktuak (pate, arandoiak edo gesiers, magret eta urineko) dituen entsalada da. Askotan tomate eta pinaziak ditu.

## Erreferentziak

* ↑ Salade landaise sur le site de Cuisine de A à Z

## Kanpo estekak

* Datuak: Q3469468
* Multimedia: Salade landaise / Q3469468
# Landetako poni

Landetako ponia, (frantsesez: poney landais, okzitanieraz: Barthes), edo "Barthes ponia" deitua ere, Landetako bertako zaldi arraza bat da, bere tamaina txikia zein beste hainbat ezaugarriengatik ponien sailkapenean sartzen dena.
Egun bereziki Pabe inguruan hedatutako arraza da, baina zabalduagoa egon da Landetan zehar. Itxuragatik adituek esaten dute Landetako ponia arabiar zaldi txiki bat bezalakoa dela.

## Jatorria eta historia

Landetako ponia oso arraza zaharra da, eta bere arbasoa estepako tarpana da. Poni hauen presentzia Akitanian aurrehistoriatik dator.
Zaldiei buruzko aurreneko aipamen literarioak Akitanian Kristoaren aurreko mendekoak dira. Haitean zaldi txikien gainean zaldun zebiltzan gerlari akitaniarrez mintzo da, antziretan barrena ihes egiten zutena.
Landetako ponia pottokaren gertuko zaldi arraza da.

## Erreferentziak

* ↑ https://web.archive.org/web/20120224032959/http://poneylandais.eleveur-chevaux.fr/page/le-poney-landais

## Argazki galeria

* Datuak: Q910340
* Multimedia: Landais Pony / Q910340
# Landewednack

Landewednack, kornubieraz: Lanndewynnek, Ingalaterrako Kornualles konderriko parrokia zibil eta herrixka bat da.

## Kanpo estekak

* Datuak: Q2441789
* Multimedia: Landewednack / Q2441789
# Lespugueko venusa

Lespugueko venusa Paleolitoko Venus ikoniko bat da, mamut-boliz egina. Hamabost zentimetroko altuera du ebakarrik ta Garona Garaiko leize baten ondoan aurkitu zuten. Lespuguen. 21. mendean, Parisko Musée del Homme Gizakiaren Museoko antropologia sailean dago ikusgai.

## Deskribapena

Iruditxoa mamut-boliz egina dago. Bere dimentsioak, berreraikuntzaren ondoren neurtuta hauek dira: 147mm x 60 mm x 36mm. Frontaltasunaren legea errespetatzen da. Bularrak, sabela eta izterrak zirkulu baten inguruan inskribatzen dira, erronbo baten barruan burua eta hankak daudelarik. Bularrak eta ipurdia tamaina handikoak dira, ia esferikoak. Hankak motzak dira eta oinak ez daude ia zirriborratuta. Burua txikia eta oboidea da, adats gisa interpretatu diren lerro leunki grabatu paraleloekin. Beste elementu batzuk (ahoa, sudurra, begiak, belarriak) ez dira modu errealistan zehazten. Atzeko aldean marra grabatu paralelo horizontalak daude, ipurdiaren mailatik gorantz eta beherantz. Ez dago jakiterik zeri dagozkion mara horiek, baina adituren batek proposatu du jantzi mota bat izan zitekeela.
Bular handi eroriak, abdomen nabarmena eta ipurmasail irtenak dituen emakumezko irudia da. Gainerako tiro fisikoak, aldiz, askoz modu sinpleagoan irudikatzen dira.
Erabilitako boliaren gainazala oso txartatua da, manipulazio jarraituaren ondorioz.
Gorputzaren bolumenen naturalismorik ezak ez du eragozten estetikaren ikuspegitik arte paleolitikoko ale garrantzitsuenetakoa izatea estatuatxo hau. Ez da emakume-gorputz bat fideltasunez erreproduzitu nahi izan, baizik eta emakumeen botere sortzailea modu sintetiko batean irudikatu nahi izan da. 20. mendeko artisten inspirazio esplizitua izan dira Venus hau eta beste batzuk, adibidez Picassorentzat.

## Erreferentziak

* ↑ «Picassoren alderdi ezezagunena» artekaria.eus (Noiz kontsultatua: 2024-07-31).
* ↑ «Antzinatasun modernoa: Emakumeak zutik saila (1945) | Artitz Guggenheim Bilbao» www.guggenheim-bilbao-artitz.eus (Noiz kontsultatua: 2024-07-31).

## Bibliografia

* El image de la femme dans el arte préhistorique, H. Delporte, Jn. Picard, 1993 ISBN 2-7084-0440-7
* La femme des originas - images de la femme dans la préhistoire occidentale, C. Cohen, Balen, Herscher, 2003 ISBN 2-7335-0336-7

## Kanpo estekak

* Artikulu hau, osorik edo zatiren batean, katalanezko Wikipediako «Venus de Lespugue» artikulutik itzuli da; zehazki, 2024-01-20ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q510876
* Multimedia: Venus of Lespugue / Q510876
# Less Than Jake

Less Than Jake (euskaraz Jake Baino Gutxiago) 1992an Floridako (Estatu Batuak) Gainesville hirian sortutako punk, ska punk eta pop punk musika taldea da.

## Diskografia

* Pezcore (1995)
* Losers, Kings and Things We Don't Understand (1995)
* Losing Streak (1996)
* Hello Rockview (1998)
* Borders & Boundaries (2000)
* Anthem (2003)
* In with the Out Crowd (2006)
* GNV FLA (2008)
* Greetings & Salutations from Less Than Jake (2012)
* See the Light (2013)
* Silver Linings (2020)

## Kanpo estekak

* Datuak: Q927112
* Multimedia: Less Than Jake / Q927112
# Leane aintzira

Leane aintzira, irlanderaz Loch Léin eta ingelesez Lough Leane, Irlandako Kerry konderrian dagoen aintzira bat da.
Laune ibaiak aintzira Dingle badiarekin lotzen du.
* Datuak: Q6686132
* Multimedia: Lough Leane / Q6686132
# Leandro el Bel

Leandro el Bel zalduntza liburu italiar bat da, Pietro Laurok idatzia, lehen aldiz 1560an Venezian argitaratu zena. Bertan Lepolemo lan espainiarrean kontatzen den istorioa jarraitzen da, El Caballero de la Cruz bezala ezagunagoa dena, Leandro el Bel eta bere anaia Floramorren ekintzekin, Lepolemo eta Frantziako Andriana printzesaren semeak zirenak. Itzulpen faltsuaren topikoa jarraituz, jatorrian grezieraz Artidoro erregeak idatzia eta jarraian gaztelaniara itzulia eta azkenik gaztelaniatik italierara itzulia aurkezten da.
Lana gaztelaniara Pedro de Lujánek itzuli zuen, nori denbora askoan lan honen egiletza eman zitzaion, XX. mendearen hasiera aldean Henry Thomas adituak espainiar bertsioaren lengoaiaren azterketa xehe bat egin eta lan italiar bat zela ondorioztatu zuen arte, eta ez alderantziz. Toledon inprimatu zen 1563an Libro segundo del esforzado caballero de la Cruz Lepolemo Príncipe de Alemania izenburuarekin.

## Kanpo estekak

* Datuak: Q11688578
# Leane Suniar

Leane Suniar (Jakarta, 1948ko otsailaren 4a - Gatot Soebroto Army Hospital, 2021eko azaroaren 21a) arkularia da. Indonesia ordezkatu zuen 1976ko Udako Olinpiar Jokoetan.

## Erreferentziak

* ↑ Leane Suniar Manurung
* ↑ Lene SUNIAR

## Kanpo estekak

* Datuak: Q46251830
# Leanitz

Leanitz Elorrioko (Bizkaia) iparraldean dagoen auzoa da, Miotaren ondoan dagoena. 2007ko urtarrilaren 1eko erroldaren arabera, auzoak 73 biztanle ditu.

## Demografia eta biztanleria

Leanizko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 74 | 75 | 74 | 73 | 71 | 72 | 73 | 73 |

## Kanpo estekak

* Datuak: Q12262056
# Leandro Tomaz Perez

Leandro Tomaz Perez (1979ko uztailaren 29a - ) Brasilgo futbolari ohia da.
Hainbat futbol taldetan jokatu du, esaterako Mito HollyHock.

## Kanpo estekak

* (Japonieraz) J.League Data Site
* Datuak: Q3297527
# Leap (Cork konderria)

Leap (irlanderaz Léim Uí Dhonnabháin, O'Donovan-en Jauzia) Irlandako hego-mendebaldeko Cork konderriaren hego-mendebaldean dagoen udalerria da. Glandore udalerria eta badiaren iparraldean dago, kostaldetik hainbat milia lur barnean. Halere, Leap herrigunea kostaldetik at egon arren, azaleraz Cork konderri osoko kostaldeko udalerririk handiena da, bere lursailak kostaldera begira baidaude.

## Kanpo estekak

* Datuak: Q4259103
# Legio V Macedonica

Legio quinta Macedonica (euskaraz: «Mazedoniar Bostgarren Legioa») k.a. 43. urtean sortutako erromatar legio bat izan zen. Gaius Vibius Pansa Caetronianus kontsulak sortu zuen Balkanetan borrokatzeko. VII. mendean, Egiptoko konkista musulmanen garaian, Egiton kuarteleratuta zegoen. Bere ikurrak zezen bat eta arrano bat izan ziren.

## Erreferentziak

* ↑ Ross Cowan, The Longest Lived Legion, Ancient Warfare
* ↑ (Ingelesez) Keppie, L.J.F.. (2000). Legions and Veterans: Roman Army Papers 1971-2000. Stuttgart, 128 or..

## Kanpo estekak

* Datuak: Q1230666
* Multimedia: Legio V Macedonica / Q1230666
# Legio V Parthica

Legio quinta Parthica (euskaraz: «Partiar Bostgarren Legioa») III. mendearen amaieran sortutako erromatar legio bat izan zen. Dioklezianok sortu zuen Sasandar Inperioa borrokatzeko (orduan bere izengoitia anakronismo bat izan zen). 359an Amidan kuartelaturik zegoen Xapur II.ak hiria hartu zuenean.

## Kanpo estekak

* Datuak: Q1106596
# Legio XIII Gemina

Legio tertia decima Gemina (euskaraz: «Hamairugarren Legio Bikia») erromatar legio bat izan zen. Julio Zesarrek K.a. 58an sortu zuen Galiako Gerretan borrokatzeko. 410eko hamarkadan oraindik Egipton koarteleratuta zegoen. Bere ikurra lehoi bat izan zen.

## Erreferentziak

* ↑ (Ingelesez) Keppie, L.J.F.. (2000). Legions and Veterans: Roman Army Papers 1971-2000. Stuttgart, 128 or..

## Kanpo estekak

* Datuak: Q168553
* Multimedia: Legio XIII Gemina / Q168553
# Legio XI

    Artikulu hau Julio Zesarren legioari buruzkoa da; Augustok berrizenduriko legioa gaitzat duena beste hau da: «Legio XI Claudia»
Legio undecima (euskaraz: «Hamaikarren Legioa») erromatar legio bat izan zen. Julio Zesarrek K.a. 58an sortu zuen Galiako Gerretan borrokatzeko. K.a. 45ean desegin zuten. Bere ikurra Neptuno bat izan zen.

## Erreferentziak

* ↑ (Ingelesez) Keppie, L.J.F.. (2000). Legions and Veterans: Roman Army Papers 1971-2000. Stuttgart, 128 or..

## Kanpo estekak

* Datuak: Q3829888
# Legio XVIII

Legio duodevigesima (euskaraz: «Hamazortzigarren Legioa») erromatar legio bat izan zen. Zesar Augustok k.a. 40 inguruan sortu zuen gerra zibilean aritzeko. Teutoburgeko oihaneko guduan erabat suntsitu zuten eta bere arranoa ere galdu zuen.

## Erreferentziak

* ↑ Adkins, Lesley; Adkins, Roy A. (2004). Handbook to life in ancient Rome. (2. argitaraldia), 270 or. ISBN 0-8160-5026-0..

## Kanpo estekak

* Datuak: Q317711
* Multimedia: Legio XVIII / Q317711
# Legio XII Fulminata

Legio duodecima Fulminata (euskaraz: «Tximistaren Hamabigarren Legioa») erromatar legio bat izan zen. Julio Zesarrek K.a. 58an sortu zuen Galietako Gerretan borrokatzeko. V. mendearen hasieran Eufratesen, Melitene inguruan, kuarteleratuta zegoen. Bere ikurra tximista bat izan zen.

## Erreferentziak

* ↑ (Ingelesez) Keppie, L.J.F.. (2000). Legions and Veterans: Roman Army Papers 1971-2000. Stuttgart, 128 or..

## Kanpo estekak

* Datuak: Q966049
* Multimedia: Legio XII Fulminata / Q966049
# Legio XVII

Legio septima decima (euskaraz: «Hamazazpigarren Legioa») erromatar legio bat izan zen. Zesar Augustok k.a. 40 inguruan sortu zuen gerra zibilean aritzeko. Teutoburgeko oihaneko guduan erabat suntsitu zuten eta bere arranoa ere galdu zuen.

## Erreferentziak

* ↑ Adkins, Lesley; Adkins, Roy A. (2004). Handbook to life in ancient Rome. (2. argitaraldia), 270 or. ISBN 0-8160-5026-0..

## Kanpo estekak

* Datuak: Q317576
# Legio XIX

Legio undevigesima (euskaraz: «Hemeretzigarren Legioa») erromatar legio bat izan zen. Zesar Augustok k.a. 40 inguruan sortu zuen gerra zibilean aritzeko. Teutoburgeko oihaneko guduan erabat suntsitu zuten eta bere arranoa ere galdu zuen. Sei urte geroago, Luzio Estertinioren soldaduek brukteroen eskuetatik arranoa berreskuratu zuten.

## Erreferentziak

* ↑ Adkins, Lesley; Adkins, Roy A. (2004). Handbook to life in ancient Rome. (2. argitaraldia), 270 or. ISBN 0-8160-5026-0..
* ↑ Wiegels, R.. (2000). Yann Le Bohec ed. Legiones XVII, XVIII, XIX. in: Les légions de Rome sous le Haut-Empire. Lyon, 75-81 or..

## Kanpo estekak

* Datuak: Q399246
# Legio XI Claudia

    Artikulu hau Augustok berrizenduriko legioari buruzkoa da; Julio Zesarren legioa gaitzat duena beste hau da: «Legio XI»
Legio undecima Claudia (euskaraz: «Hamaikarren Klaudiar Legioa») erromatar legio bat izan zen. Zesar Augustok K.a. 42an sortu zuen hiru urte aurrerago desegin zuten Legio XI berpiztuz. V. mendearen hasieran Danubion kuarteleratuta zegoen. Bere ikurrak Neptuno bat eta otseme bat izan ziren.

## Erreferentziak

* ↑ (Ingelesez) Keppie, L.J.F.. (2000). Legions and Veterans: Roman Army Papers 1971-2000. Stuttgart, 128 or..

## Kanpo estekak

* Datuak: Q1812766
* Multimedia: Legio XI Claudia / Q1812766
# Lezo Rugby Taldea

Lezo Rugby taldea edo Lezoko Rugby taldea Lezoko errugbi taldea izan zen. Euskalerriko Rugby Eskola Independientearen taldeetako bat izan zen eta Txerrimuño gaztetxearen baitan 1988an sortu zen “gazteak heziketaren bidez marginazio mundutik aldetzeko” asmoz. Helduen taldeak hogei bat jokalari biltzera iritsi zen eta ehun gaztek osatutako eskola izatera ere iritsi zen.
80. hamarkadan EREIko beste taldeekin batera, nazioarteko biretan eta topaketetan parte hartu zuen. .

## Erreferentziak

* ↑ Lezoko herri mugimendua XX. mendean / Ibon Ostolaza Oyarzabal - Lezo Udala, 2007 https://artxiboa.lezo.eus/sites/default/files/dokument-eranskin/2019/02/Aranzadi-Lezo-4%20Gizarte%20mugimendua%20XX%20mendean.pdf#page=151
* ↑ EREIren taldeen birari aipamena egunkari batean https://commons.wikimedia.org/wiki/File:Gira_EREI_Escocia.jpg
* Datuak: Q109331884
# Lezoko frontoia

Lezoko pilotalekua Lezon dagoen eta 1818an eraiki zen pilotalekua da, Goiko plazan, San Joan Bataiatzailearen elizaren, ondoan kokatzen dena. Gipuzkoako pilotaleku zaharrenetako bat da.

## Ezaugarriak

1926. urtean berriztatzeko obra garrantzitsua egin zen Ramon Cortazar arkitektoaren zuzendaritzapean.
Pilotaleku hau irekia da eta ezkerreko pareta laburra eta kurba bat eginez jaisten da frontisetik urruntzean. Frontisa hareharrizkoa da, kareharrizko lauzez estalia eta beheko zatia luzitua eta margotua du. Frontisaren gainean, plaka batean, "Goiko Plaza 1926" jartzen du. Pilotalekuak zoruan hormigoi leundua du.

## Ondarea

Eusko Jaurlaritzak izendatutako ondarea da.

## Erreferentziak

* 1 2 (Ingelesez) «Lezo: ondarea eta hiri garapena. Lezoko historia urratsez urrats 5» Issuu (Noiz kontsultatua: 2019-09-20).
* ↑ «Lezoko frontoia. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2019-09-21).

## Kanpo estekak

* Datuak: Q65920588
* Multimedia: Lezoko frontoia / Q65920588
# Lezo (sagarra)

Lezo sagarondoaren (Malus domestica) barietatea da. Fruitondo hau desagertzeko arriskuan dago eta, horregatik, haztegi batzuetan ekoizten da. 'Lezo Sagarra' Gipuzkoako izen bereko lurraldean ekoizten zen eta oraindik orain aurkitu daiteke bertan. Haren garrantzi ekonomikoa XX. mendeko bigarren erdian jaitsi egin zen. Sagardo egiteko ekoizten da.

## Historia

'Lezo' Gipuzkoan landatutako sagar barietate bat da; bertako barietate oso zaharren artean onartua da. Bertako laborantza oso eskualde mugatuetan oinarritzen zen. Beren ekosistemetara ondo egokitzeagatik bereizten ziren, eta interes genetikoa izan zezaketen, egokitzapenaren arabera. Horiek bi azpitaldetan sailka zitezkeen: mahaikoak eta sagardokoak (nahiz eta batzuek gaitasun mistoa izan). Iraganean haztegi komertzialetan zabaldu zen eta gaur egun sagardoa egiteko erabiltzen da.

## Ezaugarriak

'Lezo' sagarrondoa indartsua da. Apirilaren bukaeran loratzen da. Fruitua tamainu erdikoa-txikia da; esferikoa eta itxura zapaldukoa poloetan. Kolore-hori-berdexka du. Barrutik zuria da, puntu arrosekin. Zaporez, urtsua da baiana, aldi berean, lehorra; hasieran gozoa ematen badu ere, ondoren nahiko mikatza izan daiteke. Irailan biltzen da. Mahaiko fruitu gisa erabil daiteke baina, egun, gehien batean, sagargoa egiteko erabiltzen da.

## Erreferentziak

* ↑ https://www.argia.eus/argia-astekaria/1777/sagarrondoaren-lorian
* ↑ Academica-e.unavarra.es/ UPNA prospección de campo de toma de muestras de manzanos en Álava, variedades antiguas de manzanas cultivadas en España, 8 or.
* ↑ digital.csic.es Herrero, J. (1964). Cartografía de frutales de hueso y pepita. Zaragoza:(EEAD-CSIC), 5, 'Lezo' sagarra - 120 or.

## Kanpo estekak

* Datuak: Q97163330
# Lezoko Udal Liburutegia

Lezoko Udal Liburutegia :
| Datuak |||
| Kokapena | Andreone etxea | Andreone etxea |
| Sortze-data | 1989 | 1989 |
| Bilduma | 21.162 | 21.162 |
| Zuzendaria | Lander Zurutuza | Lander Zurutuza |
| Webgunea | http://lezo.net/liburutegia | http://lezo.net/liburutegia |
Lezoko Udal Liburutegia 1989 tik Andreone etxean dago. 1973an sortua, 1985 eta 1989 artean itxita egon zen.

## Liburutegiaren funtsak

* Haurren irakurgelarenak: haur- eta gazte literatura.
* Helduen irakurgelarenak. Mailegatu ditezkenak (literatura, ez fikziozko dokumentuak, aldizkako argitalpenak) eta mailegatu ez ditezkenak (egunkariak). Egunkariak Berria, El Diario Vasco, Gara, El Mundo, El País, Noticias de Gipuzkoa eta Oarso Bidasoko Hitza dira.
* Tokiko bilduma: Lezoko Unibertsitatearen gaineko naiz lezoarrek idatzitako liburu, eskuizkribu etab. gordetzen dira; hala nola, Francisco de Gainza ren 1738 ko Historia de la Universidad de Irun liburua eta Pedro Aguirre ren Amorio fiñaren bertsuak 1903ko eskuizkribua.

## Zerbitzuak

* Mailegua: pertsonala eta liburutegien arteko mailegua.
* Mailegatu ezin ditezen dokumentuen kontsulta.
* Internet.

## Kultura ekintzak

* literatura solasaldiak euskaraz eta gaztelaniaz.

## Erreferentziak

* ↑ http://www.katalogoak.euskadi.net/cgi-bin_q81a/abnetclop/O9366/ID4a3b060c/NT3
* 1 2 http://lezo.net/liburutegia
* ↑ http://lezo.net/node/11362

## Kanpo estekak

* , Lezoko Udal Liburutegiaren web-orria.
* , Lezoko Udal Liburutegia sortzeko agindua, Espainiako Aldizkari Ofizalean argitaratua.
* , Euskadiko Irakurketa Publikoko Sarearen katalogo bateratua.
* Datuak: Q19948026
# Lepidothyris

Lepidothyris Scincidae familiako narrasti genero bat da. Saharaz hegoaldeko Afrikan bizi dira.

## Espezieak

* Lepidothyris fernandi (Burton, 1836)
* Lepidothyris hinkeli Wagner, Böhme, Pauwels & Schmitz, 2009
* Lepidothyris striatus (Hallowell, 1854)

## Kanpo estekak

* Datuak: Q2435427
* Multimedia: Lepidothyris / Q2435427